Wolfenbüttel

Wolfenbüttel on kaupunki Ala-Saksin osavaltiossa, keskisessä Saksassa. Se sijaitsee Oker-joen varrella ja toimii Wolfenbüttelin piirikunnan hallintokaupunkina. Se on myös  Braunschweigin evankelisluterilaisen maakirkon  keskuskaupunki. Vuoden 2015 lopussa sen asukasluku oli 54 124 ja pinta-ala on 78,51 neliökilometriä. Maailmankuulu Jägermeister-yrttilikööri valmistetaan Wolfenbüttelissa.

Historia 

Varhaisin maininta Wolfenbüttelistä historiallisissa lähteissä sijoittuu vuodelle 1118, jolloin kaupunki tunnettiin nimellä Wulfersbutle. Kaupungista tuli Braunschweigin herttuoiden residenssi vuonna 1432. Seuraavien kolmen vuosisadan aikana siitä kehittyi huomattava kulttuurikeskus. Kaupungissa vaikuttivat muun muassa Michael Praetorius, Gottfried Leibniz ja Gotthold Ephraim Lessing. Vuonna 1753 herttuallinen hovi kuitenkin lopulta palasi takaisin Braunschweigiin, ja Wolfenbüttel menetti merkittävyyttään.

Ystävyyskaupungit 
 Kamienna Góra (Puola)
 Kenosha (Yhdysvallat)
 Satu Mare (Romania)
 Sèvres (Ranska)

Lähteet

Aiheesta muualla 

Ala-Saksin kunnat
Saksan kaupungit